stanford-oval/wikipedia huggingface dataset:
เกาะยอ
ประวัติ

เกาะยอ ปรากฏหลักฐานการมีอยู่ครั้งแรกจากแผนภาพการกัลปนาวัดพะโคะ ที่เขียนขึ้นช่วงปี พ.ศ. 2223 ถึง พ.ศ. 2242 ระบุชื่อว่า "เข้าก้อะญอ" ปรากฏอยู่ปลายสุดของแผนที่ เป็นภาพเขาเกาะยอที่มีพรรณไม้บนภูเขาแต่ไม่ปรากฏรูปสัตว์ป่า และปรากฏอีกครั้งในแผนที่เมืองสงขลาที่เขียนขึ้นในปี พ.ศ. 2230 โดยมองเดียร์ เดอลามาร์ วิศวกรชาวฝรั่งเศส ในแผนที่นี้ปรากฏชุมชนบนเกาะ 9 แห่งบริเวณที่ราบเชิงเขารอบเกาะ ซึ่งปัจจุบันเป็นที่ตั้งของบ้านนาถิน, บ้านท้ายเสาะ, บ้านท่าไทร, บ้านสวนทุเรียน และบ้านนอก
ในพระนิพนธ์เรื่อง ชีวิวัฒน์เที่ยวที่ต่าง ๆ ภาคที่ 7 โดยสมเด็จพระราชปิตุลา บรมพงศาภิมุข เจ้าฟ้าภาณุรังษีสว่างวงศ์ กรมพระยาภาณุพันธุวงศ์วรเดช พ.ศ. 2427 เขียนเกี่ยวกับเกาะยอว่า "เกาะยอ มี เขาเป็นสามเหลี่ยม เรียกว่าแหลมภอ ช่องเขาเขียว และแหลมหัวการัง มีตำบลบ้าน 3 หลังได้แก่ บ้านท่าไทร บ้านอ่าวทราย และ บ้านสวนใหม่ ในเกาะยอมีสวนเรียงรายอยู่ในเกาะ รอบเกาะเป็นสวนผลไม้ หมาก มะพร้าว จำปาดะ ขนุน สะตอ พุมเรียง ละมุด ทุเรียน และมีสวนผัก ผัก และพลุต่าง ๆ มีบ้านราษฏรเรียงรายอยู่รอบเกาะ มีบ่อน้ำจืดสนิทหลายหลัง บ่อหินเป็นบ่อเก่า มีคราบโสโครก มีศาลาเล็กที่นั้นหลังหนึ่ง ในเกาะนั้นมีวัด 2 วัด ชื่อวัดแหลมภอวัดหนึ่ง วัดทายเสาะวัดหนึ่ง"
ประชากร

ชนกลุ่มแรกที่อพยพเข้ามาอยู่ ว่ากันว่าเป็นชาวจีนจากบ้านน้ำกระจาย, บ้านน้ำน้อย และบ้านทุ่งหวัง ซึ่งตั้งถิ่นฐานกันมาอย่างน้อยก็ร่วมสมัยกรุงศรีอยุธยาแล้ว ประชากรส่วนใหญ่นับถือศาสนาพุทธ มีวัดในพุทธศาสนา 4 แห่ง มีสำนักสงฆ์, ศาลเจ้าจีน และสถานปฏิบัติธรรมอย่างละหนึ่งแห่ง ทั้งนี้เกาะยอมีประเพณีโบราณสืบทอดกันมาคือ ประเพณีแห่เดือนสิบ และประเพณีขึ้นเขากุฎ
ด้านการศึกษา มีโรงเรียนตั้งอยู่บนเกาะยอสองแห่ง คือ โรงเรียนวัดแหลมพ้อ และโรงเรียนวัดท้ายยอ ส่วนด้านสาธารณสุข มีสถานีอนามัยสองแห่งที่บ้านสวนทุเรียนและบ้านท่าไทร
ที่ตั้งและภูมิศาสตร์

เกาะยอตั้งอยู่กลางทะเลสาบสงขลาตอนล่าง มีเนื้อที่รวมทั้งพื้นน้ำ 17.95 ตารางกิโลเมตร หรือประมาณ 11,220 ไร่ และมีเนื้อที่เฉพาะพื้นดินเพียง 15 ตารางกิโลเมตร หรือ 9,375 ไร่ พื้นที่ส่วนใหญ่เป็นภูเขาและเนินเขา สูง 10 ถึง 151 เมตร มีที่ราบขนาดน้อยโดยเป็นที่ราบเนินเขาริมชายฝั่ง บนเกาะมีแหล่งน้ำธรรมชาติน้อยต้องขุดบ่อน้ำโดยใช้น้ำจากใต้ดิน
จากที่นี่ห่างจากที่ว่าการอำเภอเมืองสงขลา 20 กิโลเมตรทางบก และ 6 กิโลเมตรหากเป็นทางเรือ การเดินทางทางบกใช้สะพานติณสูลานนท์ ข้ามมาจากฝั่งอำเภอเมืองและอำเภอสิงหนครได้
เศรษฐกิจ

ประชากรส่วนใหญ่มีอาชีพรับจ้าง และเกษตรกรรม อาทิประมงและทำสวนผลไม้ มีอาชีพเสริมคือการค้าขายและอุตสาหกรรมในครัวเรือน อาชีพประมงมีทั้งออกเรือไปจับปลาและการเลี้ยงปลาในกระชัง ส่วนผลไม้บนเกาะยอที่มีชื่อเสียงเช่น จำปาดะและละมุด โดยเฉพาะจำปาดะที่สามารถนำมาแปรรูปเป็นของทอดเช่นเดียวกับกล้วยแขก ส่วนงานหัตถกรรมที่มีชื่อเสียงคือ ผ้าทอเกาะยอ ที่มีลวดลายเป็นเอกลักษณ์ โดยเฉพาะลาย "ราชวัตถ์" ที่พระบาทสมเด็จพระปกเกล้าเจ้าอยู่หัวได้พระราชทานชื่อลายผ้าดังกล่าว
เขตการปกครอง

ตำบลเกาะยอ แบ่งเขตการปกครองเป็น 9 หมู่บ้าน มีประชากรทั้งหมด 4,459 คน (สำรวจเมื่อเดือนพฤษภาคม พ.ศ. 2550) ได้แก่
| หมู่ที่ | ชื่อหมู่บ้าน | จำนวนครัวเรือน | ประชากร |
| --- | --- | --- | --- |
| 1 | บ้านอ่าวทราย | 215 | 734 |
| 2 | บ้านตีน | 83 | 305 |
| 3 | บ้านนอก | 247 | 740 |
| 4 | บ้านสวนทุเรียน | 189 | 546 |
| 5 | บ้านท่าไทร | 137 | 502 |
| 6 | บ้านในบ้าน | 177 | 559 |
| 7 | บ้านป่าโหนด | 116 | 406 |
| 8 | บ้านท้ายเสาะ | 65 | 249 |
| 9 | บ้านสวนใหม่ | 103 | 418 |
| รวม | รวม | 1,332 | 4,459 |
เจ้าพ่ออุลตร้า

| เจ้าพ่ออุลตร้า (Father of Ultraman) |
| --- | --- |
ตัวละครใน อุลตร้าแมน
เจ้าพ่ออุลตร้า
ประวัติ
ญาติ: มีความสัมพันธ์ฉันท์พี่น้องกับชาวดาว M-78
เจ้าพ่ออุลตร้า (ญี่ปุ่น: ウルトラの父; โรมาจิ: Urutora no Chichi) เป็นนักรบอุลตร้าที่มาจากดวงดาวอื่นที่ปรากฏในอุลตร้าแมนเอชตอนที่ 27 โดยมีร่างทรงชื่อว่า ซานตาคลอส เป็นหัวหน้าสูงสุดของหน่วยพิทักษ์อวกาศในบรรดาพี่น้องอุลตร้าแมน และเป็นนักรบระดับตำนานที่สมัยก่อนเคยได้ร่วมสู้
ข้อมูลจำเพาะ

ชื่อ : อุลตร้าแมนเคน
สัญชาติ : ชาวดาว M-78
ความสูง : 45 เมตร
น้ำหนัก : 50,000 ตัน
อายุ : 160,000 ปี
ความเร็วในการบิน : 15 มัค
ความเร็วในการวิ่ง : 1,000 กิโลเมตร
ความเร็วในการเคลื่อนที่ในน้ำ : 200 น็อต
มาโลกครั้งแรก : ค.ศ. 1972
พลังกระโดด : 500 เมตร
พลังหมัด : 100 กิโล (สามารถทำลายดาวเคราะห์ขนาดเล็ก)
พลังเตะ : มีพลังทำลายล้างมากกว่าระเบิดอะตอมมิคถึง 10 เท่า
ตำแหน่ง : หัวหน้าสูงสุดของหน่วพิทักษ์อวกาศ
ร่างมนุษย์ : ซานตาคลอส
อุปกรณ์แปลงร่าง : ไม่มี
ท่าไม้ตาย : ฟาเธอร์ช็อต,เครสเซ็นช็อต,อุลตร้าฮอร์น
เพื่อนสนิท (เพลง)

สำหรับภาพยนตร์ เพื่อนสนิท ดูที่ เพื่อนสนิท (ภาพยนตร์)
เพื่อนสนิท เป็นเพลงที่นิยมเพลงหนึ่งในปี พ.ศ. 2547  ประพันธ์คำร้องโดย ภัคณะ สรุโฆษิต  ขับร้องโดยวงเอ็นโดรฟินในอัลบัมแรก "พริก"และยังเป็นเพลงเปิดตัวของวงเอ็นโดรฟินอีกด้วย เพลงนี้สามารถสร้างกระแสนิยม และมีเสียงตอบรับกับเพลงนี้มาก จนสามารถขึ้นอันดับสูงในการจัดอันดับเพลงในสถานีวิทยุหลาย ๆ สถานี ได้อย่างรวดเร็ว และมิวสิกวิดีโอมีเนื้อหาโดยได้เค้าโครงมาจากการ์ตูนญี่ปุ่น[ต้องการอ้างอิง] โดยแสดงถึงความสำพันธ์ระหว่างชายหญิงสองคน ที่มีความผูกพันในลักษณะเพื่อน โดยฝ่ายหญิง รู้สึกผูกพันกับฝ่ายชายมากกว่าคำว่าเพื่อน แต่ฝ่ายชายไม่ได้คิดอะไร เมื่อมีคนมาชอบฝ่ายชาย ฝ่ายหญิงพยายามทำตัวเป็นปกติ เหมือนไม่มีอะไรเกิดขึ้น จนเมื่อฝ่ายหญิงบอกความจริง ทำให้ฝ่ายชายรู้ความจริง
ในปี พ.ศ. 2559 ลภัสลัล จิรเวชสุนทรกุลและจิรกิตติ์ ถาวรวงศ์ นำเพลงนี้มาขับร้องใหม่ ประกอบซีรีส์ Kiss The Series รักต้องจูบ
และในปี พ.ศ. 2564 ได้นำเอาเพลงนี้มาประกอบละคร ทะเลเดือด
ชาร์ต

| ชาร์ต (พ> ศ. 2547) | อันดับสูงสุด |
| --- | --- |
อีเอฟเอ็ม 93.5: 1
พีค ทเว็นตี้ฮิต: 1
เอ็มทีวีไทยแลนด์โลคัลชาร์ท: 1
99.5 เอฟเอ็มวัน: 1
อสมท. เชียงใหม่ เอฟเอ็ม 100.75: 1
88 ไนซ์ เอฟเอ็ม มิวสิก บาย เดอะซี: 1
เอดจ์

เอดจ์ (Edge, EDGE) สามารถหมายถึง
เอดจ์ (EDGE) ระบบอินเทอร์เน็ตไร้สาย สำหรับในเครือข่ายโทรศัพท์เคลื่อนที่
อดัม โคปแลนด์ นักมวยปล้ำชาวแคนาดา มีฉายาว่า "เอดจ์" (Edge)
ไมโครซอฟท์ เอดจ์
เดอะสไตเนอร์บรอเธอส์

| The Steiner Brothers |
| --- | --- |
Scott (ซ้าย) และ Rick (ขวา)
ทีม
สมาชิก: Rick Steiner Scott Steiner
ฉายา: The Steiner Brothers
ส่วนสูง: Rick: 5 ฟุต 11 นิ้ว (1.80 เมตร) Scott: 6 ฟุต 1 นิ้ว (1.85 เมตร)
น้ำหนัก รวม: 560 lb (250 kg)
บ้านเกิด: Bay City, Michigan, U.S.
เปิดตัว: 1989
ช่วงที่ ปรากฏตัว: 1988–1998 2002 2005–2009 2012–present
เดอะสไตเนอร์บรอเธอส์ (Steiner Brothers) เป็นแท็กทีมมวยปล้ำอาชีพของพี่น้องชาวอเมริกัน Robert "Rick Steiner" Rechsteiner และ Scott "Scott Steiner" Rechsteiner
พี่น้องปล้ำปล้ำในฐานะมือสมัครเล่นที่มหาวิทยาลัยมิชิแกน ทีมเปิดตัวในปี 1989 และแข่งขันในการโปรโมตเช่น Extreme Championship Wrestling (ECW), New Japan Pro-Wrestling (NJPW), World Championship Wrestling (WCW) และ World Wrestling Federation (WWF) ชนะในกระบวนการที่สิบเอ็ด แท็กทีมแชมเปียนชิพ และ สหรัฐอเมริกา แท็กทีมแชมเปียนชิป หนึ่งรายการ ก่อนยุบวงในปี 1998
พี่น้องได้กลับมาพบกันอีกครั้งบนสนามอิสระในช่วงต้นทศวรรษ 2000 และ Total Nonstop Action Wrestling ในเดือนพฤษภาคม 2007 พวกเขาเป็นทีมแท็กทีมแรกที่จัด WWF World Tag Team Championship, WCW World Tag Team Championship และ IWGP Tag Team Championship
Steiner Brothers ได้รับการยกย่องว่าเป็นหนึ่งในแท็กทีมที่ยิ่งใหญ่ที่สุดตลอดกาลในประวัติศาสตร์มวยปล้ำอาชีพ
ผลงาน

George Tragos/Lou Thesz Professional Wrestling Hall of Fame
Class of 2014
World Championship Wrestling
WCW World Heavyweight Championship (1 time) – Scott
NWA/WCW World Television Championship (5 times) – Rick (3) and Scott (2)
NWA (Mid-Atlantic)/WCW World Tag Team Championship (7 times)
NWA/WCW United States Tag Team Championship (1 time)
Pat O'Connor Memorial Tag Team Tournament (1990)
Mid-Atlantic Wrestling
NWA Mid-Atlantic Tag Team Championship (1 time)1
New Japan Pro-Wrestling
IWGP Tag Team Championship (2 times)
Preston City Wrestling
PCW Tag Team Championship (1 time)
Pro Wrestling America
PWA Tag Team Championship (1 time)
Pro Wrestling Illustrated
PWI Match of the Year (1991) – vs. Lex Luger and Sting, SuperBrawl I, May 19
PWI Tag Team of the Year (1990, 1993)
PWI ranked them #2 of the best 100 tag teams of the "PWI Years" in 2003
Pure Action Championship Wrestling
PACW Tag Team Championship (1 time)
United Wrestling Federation
UWF Rock 'n' Roll Express Championship (1 time)
World Wrestling Federation/WWE
WWF Tag Team Championship (2 times)
WWE Hall of Fame (Class of 2022)
Wrestling Observer Newsletter awards
Match of the Year (1991) vs. Hiroshi Hase and Kensuke Sasaki, WCW/New Japan Supershow, Tokyo, March 21
Tag Team of the Year (1990)
1While this Mid-Atlantic promotion is an NWA affiliated promotion, operates out of the same region as the first Mid-Atlantic promotion, and has revived some of the championships it used, it isn't the same promotion. The original Mid-Atlantic promotion was once owned by Jim Crockett, Jr. and was sold outright to Ted Turner in November 1988. The promotion was then renamed World Championship Wrestling.
แหล่งข้อมูลอื่น

The History of WCW, Part IV
Solie's Title Histories
เอดดี นิวตัน

| 0 | 1 | 2 | 3 |
| --- | --- | --- | --- |
 
ข้อมูลส่วนตัว
ชื่อเต็ม:  เอดเวิร์ด อิเคม นิวตัน
เกิด:   (1971-12-13) 13 ธันวาคม ค.ศ. 1971 (52 ปี)
เกิดที่:  แฮมเมอร์สมิท อังกฤษ
สูง:  5 ฟุต 11 นิ้ว (1.80 เมตร)
ตำแหน่ง:  กองกลาง
ข้อมูลสโมสร
สโมสรปัจจุบัน:  เชลซี (ผู้ช่วยผู้จัดการทีม)
ชุดใหญ่*
| ปี |  ทีม |  ลงเล่น† |  (ประตู)† |
| 1990–1999 |  เชลซี |  165 |  (8) |
| 1992 |  → คาร์ดิฟฟ์ ซิตี้ (ยืม) |  18 |  (4) |
| 1999–2000 |  เบอร์มิงแฮม ซิตี้ |  4 |  (0) |
| 2000 |  อ็อกฟอร์ด ยูไนเต็ด |  7 |  (0) |
| 2000 |  บาร์เน็ต |  4 |  (0) |
| 2000–2001 |  ฮาเยส |  6 |  (0) |
| – |  Total |  204  |  (12 ) |
ทีมชาติ
| 1993 |  อังกฤษ 21 ปี |  2 |  (0) |
 จำนวนนัดที่ลงเล่นให้ชุดใหญ่และจำนวนประตูนับเฉพาะลีกท้องถิ่นเท่านั้น.  † ลงเล่น (ประตู) 
เอดเวิร์ด อิเคม 'เอดดี' นิวตัน เกิดวันที่ 13 ธันวาคม ค.ศ. 1971 เป็นชาวเมือง แฮมเมอร์สมิท จากประเทศอังกฤษ นิวตันเริ่มเล่นฟุตบอลในปี ค.ศ. 1990 โดยเล่นให้กับ สโมสรฟุตบอลเชลซี เป็นสโมสรแรก ซึ่งเขาเล่นในตำแหน่ง กองกลาง แล้วได้เลิกเล่นฟุตบอลไปในปี ค.ศ. 2001 โดยนิวตันเป็นเพื่อนสนิทกับ โรแบร์โต ดี มัตเตโอ ตั้งแต่เล่นให้กับเชลซีในปี ค.ศ. 1990 แล้วในปี ค.ศ. 2008 ดิ มัตเตโอ ได้เป็นผู้จัดการทีมของ สโมสรฟุตบอลเวสต์บรอมมิชอัลเบียน ดิ มัตเตโอ จึงได้เรียกตัวนิวตันไปช่วยเป็นผู้ช่วยผู้จัดการทีมให้กับ เวสต์บรอมมิชอัลเบียน โดยทั้ง 2 คนได้ช่วยกันนำทีมเวสต์บรอมมิชอัลเบียนขึ้นมาสู่ชั้น พรีเมียร์ลีก ลีกฟุตบอลที่สูงสุดของประเทศอังกฤษ ได้สำเร็จในปลายปีฤดูกาล 2009-10 แล้วหลังจากนั้น ดิ มัตเตโอ ได้ย้ายมาเป็นผู้จัดการทีมของ สโมสรฟุตบอลเชลซี ในปี ค.ศ. 2012 ดิ มัตเตโอ ก็เลยเรียกนิวตันมาเป็นผู้ช่วยผู้จัดการทีมให้กับ สโมสรฟุตบอลเชลซี
เจ้าจอมมารดาชุ่ม ในรัชกาลที่ 5

สำหรับความหมายอื่น ดูที่ เจ้าจอมมารดาชุ่ม (แก้ความกำกวม)
| เจ้าจอมมารดา ชุ่ม ในรัชกาลที่ 5 ท> จ.ว. |
| --- | --- |

เกิด: 19 กันยายน พ.ศ. 2412 บ้านปากคลองโอ่งอ่าง จังหวัดพระนคร อาณาจักรสยาม
เสียชีวิต: 22 มิถุนายน พ.ศ. 2454 (41 ปี) พระตำหนักสวนภาพผู้หญิง จังหวัดพระนคร อาณาจักรสยาม
คู่สมรส: พระบาทสมเด็จพระจุลจอมเกล้าเจ้าอยู่หัว (พ.ศ. 2431–2453)
บุตร: พระเจ้าบรมวงศ์เธอ พระองค์เจ้าอาทรทิพยนิภา พระเจ้าบรมวงศ์เธอ พระองค์เจ้าสุจิตราภรณี
บิดามารดา: พระมงคลรัตนราชมนตรี (ช่วง ไกรฤกษ์) ขรัวยายไข่
เจ้าจอมมารดาชุ่ม ในรัชกาลที่ 5 (สกุลเดิม ไกรฤกษ์; 19 กันยายน พ.ศ. 2412 – 22 มิถุนายน พ.ศ. 2454) เป็นบาทบริจาริกาในพระบาทสมเด็จพระจุลจอมเกล้าเจ้าอยู่หัว เป็นธิดาของพระมงคลรัตนราชมนตรี (ช่วง ไกรฤกษ์) และเป็นสตรีที่ได้รับการแต่งตั้งเป็นนางสนองพระโอษฐ์คนแรกของราชสำนักไทย
ประวัติ

เจ้าจอมมารดาชุ่ม เกิดเมื่อวันที่ 19 กันยายน พ.ศ. 2412 ณ บ้านปากคลองโอ่งอ่าง จังหวัดพระนคร (ปัจจุบันคือบริเวณเชิงสะพานพระพุทธยอดฟ้าฝั่งพระนคร) เป็นธิดาคนที่เจ็ดจากทั้งหมดสิบคนของพระมงคลรัตนราชมนตรี (ช่วง ไกรฤกษ์) กับภรรยาชื่อไข่ บุตรีเจ้ากรมไม้สูงฝ่ายพระราชวังบวรสถานมงคล เมื่อบุตรีจำเริญวัยขึ้น เจ้าจอมอิ่มย่าหรัน ในรัชกาลที่ 3 พี่สาวต่างมารดาของพระมงคลรัตนราชมนตรี แนะนำให้นำบุตรสาวนี้ถวายตัวแก่สมเด็จพระบรมราชมาตามหัยิกาเธอ กรมพระยาสุดารัตน์ราชประยูร ด้วยเหตุนี้เจ้าจอมมารดาชุ่มจึงได้รับการอบรมเลี้ยงดูเป็นหญิงชาววังโดยแท้มาแต่นั้น หลังจากนั้นไม่นานเจ้าจอมอิ่มย่าหรันซึ่งเป็นป้าของท่านก็ถึงแก่อนิจกรรม แต่เจ้าจอมอิ่มได้มอบมรดกเล็ก ๆ น้อย ๆ ให้หลานน้อยไว้ดูต่างหน้า คือหีบหมากหินทรายขลิบทองแก่เจ้าจอมมารดาชุ่ม
ครั้นเข้าสู่วัยสาว เจ้าจอมมารดาชุ่มคอยถวายงานแก่สมเด็จพระบรมราชมาตามหัยิกาเธอ กรมพระยาสุดารัตน์ราชประยูร และมีโอกาสได้เข้าเฝ้าพระบาทสมเด็จพระจุลจอมเกล้าเจ้าอยู่หัวอยู่เนือง ๆ ด้วยความที่เจ้าจอมมารดาชุ่มเป็นคนรูปพรรณดี บุคลิกงามสง่า มีดวงหน้ายาว คางหักเหลี่ยม และมีความมั่นใจในตัวเองสูง จึงได้รับการแต่งตั้งเป็นบาทบริจาริกาในตำแหน่ง เจ้าจอม เมื่ออายุได้ 19 ปี ปีถัดมาท่านมีบรรดาศักดิ์เป็น เจ้าจอมมารดา เพราะให้ประสูติกาลพระราชธิดาสองพระองค์คือ
พระเจ้าบรมวงศ์เธอ พระองค์เจ้าอาทรทิพยนิภา (21 เมษายน พ.ศ. 2432 – 23 มีนาคม พ.ศ. 2501) ชาววังออกพระนามว่า "เสด็จพระองค์ใหญ่"
พระเจ้าบรมวงศ์เธอ พระองค์เจ้าสุจิตราภรณี (6 กุมภาพันธ์ พ.ศ. 2433 – 26 ตุลาคม พ.ศ. 2461) ชาววังออกพระนามว่า "เสด็จพระองค์เล็ก"
เมื่อคราวพระบาทสมเด็จพระจุลจอมเกล้าเจ้าอยู่หัวทรงหายจากพระอาการประชวรใน พ.ศ. 2439 แพทย์กราบบังคมทูลถวายคำแนะนำให้แปรพระราชฐานไปประทับสถานที่อากาศดีสักแห่ง พระบาทสมเด็จพระจุลจอมเกล้าเจ้าอยู่หัวทรงเลือกเสด็จประพาสชวาเป็นการส่วนพระองค์ เพราะเคยเสด็จอย่างเป็นทางการใน พ.ศ. 2413 มาก่อน พระองค์โปรดอัธยาศัยของชาวฮอลันดาและชนพื้นเมือง ภูมิประเทศที่สวยงาม และกิจการของฮอลันดาที่ปกครองชวา ทรงใช้เวลาประพาสนานถึงสองเดือน ด้วยเหตุนี้พระองค์จึงแต่งตั้งเจ้าจอมมารดาชุ่มเป็นนางสนองพระโอษฐ์ตามธรรมเนียมยุโรปคนแรก และโปรดเกล้าให้สมเด็จพระศรีพัชรินทราบรมราชินีนาถ พระบรมราชชนนีพันปีหลวง และเจ้าจอมมารดาชุ่มแต่งกายอย่างสตรียุโรป ประกอบด้วยกระโปรงแบบสุ่ม เสื้อแขนหมูแฮม และสวมหมวก นอกจากนี้เจ้าจอมมารดาชุ่มยังมีโอกาสร่วมโต๊ะเสวยกับพระบาทสมเด็จพระจุลจอมเกล้าเจ้าอยู่หัว ซึ่งไม่เคยปฏิบัติมาก่อนในสยาม
พระบาทสมเด็จพระจุลจอมเกล้าเจ้าอยู่หัวแปรพระราชฐานไปประทับพระที่นั่งวิมานเมฆ พระราชวังดุสิต และพระราชทานพระตำหนักต่าง ๆ ให้พระราชธิดาประทับร่วมกับพระมารดา เจ้าจอมมารดาชุ่มและพระราชธิดาทั้งสองพระองค์อาศัยในพระตำหนักสวนภาพผู้หญิง ติดกับพระตำหนักของเจ้าจอมมารดาอ่อน
เจ้าจอมมารดาชุ่มเริ่มกระเสาะกระแสะ และถึงแก่อนิจกรรมเมื่อวันที่ 22 มิถุนายน พ.ศ. 2454 เวลา 23.30 น. สิริอายุ 41 ปี วันต่อมา วันที่ 23 มิถุนายน พ.ศ. 2454 เวลา 17.00 น. พระบาทสมเด็จพระมงกุฎเกล้าเจ้าอยู่หัว โปรดเกล้าฯ ให้ พระเจ้าบรมวงศ์เธอ กรมหลวงสรรพสิทธิประสงค์ เสนาบดีกระทรวงวัง เสด็จแทนพระองค์ไปในการพระราชทานน้ำหลวงอาบศพ
การทำงาน

เจ้าจอมมารดาชุ่ม เป็นเจ้าจอมที่ทรงโปรดมากคนหนึ่ง เพราะท่านสามารถพูดภาษาอังกฤษได้คล่อง จึงได้รับพระกรุณาธิคุณให้ตามเสด็จประพาสชวาถึงสองครั้ง
ครั้งแรกใน พ.ศ. 2439 เจ้าจอมมารดาชุ่มได้ตามเสด็จพระราชดำเนินโดยรับหน้าที่เป็นนางสนองพระโอษฐ์ให้กับสมเด็จพระนางเจ้าเสาวภาผ่องศรี พระอัครราชเทวี
ครั้งที่ 2 ใน พ.ศ. 2444 เจ้าจอมมารดาชุ่มได้ตามเสด็จพระราชดำเนินอีกครั้ง โดยในครั้งนี้พระเจ้าลูกเธอของท่านโสกันต์แล้ว จึงได้ตามเสด็จพระราชดำเนินด้วยทั้งสองพระองค์ ส่วนสาเหตุที่เจ้าจอมมารดาชุ่มได้ตามเสด็จด้วยนั้นเป็นเพราะว่า "ท่านใส่ชุดฝรั่งขึ้น"
ในการตามเสด็จประพาสชวาครั้งที่ 2 ของเจ้าจอมมารดาชุ่มนั้น ยังมีเจ้านายฝ่ายในอีกหลายท่านตามเสด็จด้วย ได้แก่ สมเด็จพระนางเจ้าเสาวภาผ่องศรี พระบรมราชินีนาถ, พระนางเจ้าสุขุมาลมารศรี พระราชเทวี, พระอรรคชายาเธอ พระองค์เจ้าสายสวลีภิรมย์, เจ้าจอมเอี่ยม และ เจ้าจอมเอิบ ส่วนพระราชธิดาที่ตามเสด็จด้วยนอกจากพระเจ้าลูกเธอทั้งสองของเจ้าจอมมารดาชุ่มแล้ว ยังมี สมเด็จเจ้าฟ้าหญิงสุทธาทิพยรัตน์, สมเด็จเจ้าฟ้าหญิงมาลินีนพดารา และ สมเด็จเจ้าฟ้าหญิงนิภานภดล พระองค์ท่านยังได้ตามเสด็จพระบาทสมเด็จพระจุลจอมเกล้าเจ้าอยู่หัว ประพาสยุโรปทั้งสองครั้งด้วย
เกียรติยศ > บรรดาศักดิ์

19 กันยายน พ.ศ. 2412 – พ.ศ. 2431 : ชุ่ม
พ.ศ. 2431 – 21 เมษายน พ.ศ. 2432 : เจ้าจอมชุ่ม ในรัชกาลที่ 5
21 เมษายน พ.ศ. 2432 – 22 มิถุนายน พ.ศ. 2454 : เจ้าจอมมารดาชุ่ม ในรัชกาลที่ 5
เกียรติยศ > เครื่องราชอิสริยาภรณ์

เครื่องราชอิสริยาภรณ์จุลจอมเกล้า ชั้นทุติยจุลจอมเกล้าวิเศษฝ่ายใน (ท.จ.ว.)
เจ้าจอมมารดาชุ่ม และพระราชธิดาสองพระองค์
เจ้าจอมมารดาชุ่ม สมเด็จพระศรีพัชรินทราบรมราชินีนาถ พระบรมราชชนนีพันปีหลวง และคุณหญิงดักมาร์ ชลยุทธโยธิน ในชุดสตรีตะวันตก พ.ศ. 2439
เทศบาลตำบลอุบล

บทความนี้เกี่ยวกับเทศบาลตำบล สำหรับอำเภอ ดูที่ อำเภอเมืองอุบลราชธานี
| เทศบาลตำบลอุบล |
| --- | --- |
เทศบาลตำบล
คำขวัญ: เทศบาลตำบลอุบล ชุมชนพัฒนา หนองปลาปากสมบูรณ์ เพิ่มพูนคุณธรรม เลิศล้ำประเพณี	ทุกชีวีมีสุข ทุกข์ราษฎร์ร่วมแก้ไข ห่างไกลยาเสพติด
ทต.อุบลที่ตั้งสำนักงานเทศบาลตำบลอุบล
พิกัด: 15°16′33.4″N 104°50′7.3″E﻿ / ﻿15.275944°N 104.835361°E﻿ / 15.275944; 104.835361
ประเทศ:  ไทย
จังหวัด: อุบลราชธานี
อำเภอ: เมืองอุบลราชธานี
จัดตั้ง: พ.ศ. 2542 (เทศบาลตำบล)
การปกครอง
 • นายกเทศมนตรี: พิมล พาชื่น
พื้นที่
 • ทั้งหมด: 8.91 ตร.กม. (3.44 ตร.ไมล์)
ประชากร (2561)
 • ทั้งหมด: 7,385 คน
 • ความหนาแน่น: 828.84 คน/ตร.กม. (2,146.7 คน/ตร.ไมล์)
รหัส อปท.: 05340801
ที่อยู่ สำนักงาน: หมู่ที่ 8 ถนนสุขาพัฒนา ตำบลขามใหญ่ อำเภอเมืองอุบลราชธานี จังหวัดอุบลราชธานี 34000
เว็บไซต์: tambonubon.go.th
 ส่วนหนึ่งของสารานุกรมประเทศไทย
เทศบาลตำบลอุบล เป็นองค์กรปกครองส่วนท้องถิ่นประเภทเทศบาลตำบล ตั้งอยู่ที่อำเภอเมืองอุบลราชธานี จังหวัดอุบลราชธานี มีอาณาเขตครอบคลุมบางส่วนของตำบลขามใหญ่และตำบลแจระแม ตั้งอยู่ทางทิศตะวันออกเฉียงใต้ของอำเภอเมืองอุบลราชธานี
ประวัติ

เทศบาลตำบลอุบล ได้เปลี่ยนแปลงยกฐานะมาจากสุขาภิบาลตำบลอุบลตามพระราชบัญญัติเปลี่ยนแปลงฐานะของสุขาภิบาลเป็นเทศบาล พ.ศ. 2542 โดยมีพื้นที่รับผิดชอบ 2 ตำบล คือ ตำบลขามใหญ่ และ ตำบลแจระแมที่อยู่นอกเหนือการปกครองของเทศบาลเมืองแจระแม
แหล่งข้อมูลอื่น

เว็บไซต์เทศบาลตำบลอุบล เก็บถาวร 2023-10-01 ที่ เวย์แบ็กแมชชีน
เหงียน ถิ กีม เงิน

| Her ExcellencyNguyễn Thị Kim Ngân |
| --- | --- |


นายิกาของประธานสมัชชาแห่งชาติเวียดนาม
ก่อนหน้า: Nguyen Sinh Hung
รองประธานสมัชชาแห่งชาติเวียดนามของสมัชชาแห่งชาติ (เวียดนาม)
Chairman: Nguyễn Sinh Hùng
สมาชิกของโปลิตบูโร
กระทรวงแรงงาน ทหารผ่านศึก และสวัสดิการสังคม
นายกรัฐมนตรี: เหงียน เติ๊น สุง
 
ข้อมูลส่วนบุคคล
เกิด:  (1954-04-12) 12 เมษายน ค.ศ. 1954 (70 ปี) จังหวัดเบ๊นแจ รัฐเวียดนาม (ในปัจจุบันคือเวียดนาม)
พรรคการเมือง: พรรคคอมมิวนิสต์เวียดนาม

เหงียน ถิ กีม เงิน (เกิด 12 เมษายน 1954 ใน จังหวัดเบ๊นแจ ) เป็นนักการเมืองหญิงชาวเวียดนาม ในปัจจุบันดำรงตำแหน่งเป็นประธาน สภาแห่งชาติของเวียดนาม เหงียน ถิ กีม เงินเป็นหนึ่งในสมาชิกกรรมการบริหารพรรคการเมืองรุ่นที่ 12 ของเวียดนาม ซึ่งเหงียน ถิ กีม เงิน อยู่ในอันดับที่สองรองจาก เหงียน ฟู้ จ่อง ซึ่งเป็นเลขาธิการพรรคคอมมิวนิสต์ เหงียน ถิ กีม เงิน เคยดำรงตำแหน่งรองประธานสมัชชาแห่งชาติของเวียดนาม และเป็นประธานของสมัชชาแห่งชาติของเวียดนาม เมื่อวันที่ 31 มีนาคม 2559 แทนที่เหงียนซินฮุง
ฮัตสึเนะ (ตำนานเก็นจิ)

ฮัตสึเนะ (ญี่ปุ่น: 初音; โรมาจิ: Hatsune; แปล: แรกสำเนียงนกน้อย) เป็นบทที่ 23 ของตำนานเก็นจิ ผลงานของ มุระซะกิ ชิคิบุ จากทั้งหมด 54 บท
ที่มาของชื่อบท ฮัตสึเนะ

ฮัตสึเนะ (初音, Hatsune )  แปลเป็นไทยคือ  เสียงแรก  สำเนียงแรก(ของปี)  ในตำนานเก็นจินั้น  เสียงในที่นี้หมายถึงเสียงของนกอุงุอิสุ (鶯,  นกกระจิบญี่ปุ่น  , Japanese Bush-warbler) ที่เอ่ยอ้างถึงในคำกลอนของอะคะชิโนะคิมิ  ที่ส่งถึง  ท่านหญิงน้อยแห่งอะคะชิ  ผู้เป็นบุตรีแท้ๆ  แต่ได้รับการเลี้ยงดูโยมุระซะกิ  โดยอะคะชิโนะคิมิ ไม่มีโอกาสได้พบหน้าบุตรีแท้ๆ จึงบรรยายในคำกลอนถึงความคิดถึงที่มีต่อเด็กหญิงน้อยดังนี้
「年月を 松にひかれて経る人に
今日鴬の初音聞かせよ　」
"Toshi-tsuki wo     matsu ni hika re te      furu hito ni
kefu uguisu no     hatsune kika se yo"!
โทะชิซึกิโวะ   มัตสึนิฮิคะเระเตะ    ฟุรุฮิโตะนิ
เคะฟุอุงิอิสุโนะ    ฮัตสึเนะคิคะเสะโยะ
เฝ้าคอยนับปีเดือน   จวบปีใหม่เยือนฤกษ์มงคล  พิศมองเขาถอนสน    หทัยหวังเพียงได้ยินยล   แรกสำเนียงเสียงสกุณา
โดย นกอุงุอิสุ   มีความหมายสื่อแทน  ท่านหญิงน้อยแห่งอะคะชิ ( บุตรี )
เสียงร้องของนกอุงุอิสุ  สื่อ:Japanese_nightingale_note02.ogg
ตัวละครหลักในบท

เก็นจิ  :  ตำแหน่งไดโจไดจิน ( อัครมหาเสนาบดี )  อายุ 36
มุระซะกิ  :  ภรรยาของเก็นจิ  อายุ 28
จูโจ  :   นางกำนัลรับใช้มุระซะกิ
ท่านหญิงน้อยแห่งอะคะชิ  :   บุตรีของเก็นจิกับอะคะชิโนะคิมิ  อายุ 8 ปี
ฮะนะจิรุซะโตะ   :  ท่านหญิงดอกส้มแห่งเรือนคิมหันต์  ภรรยาคนหนึ่งของเก็นจิ
ทะมะคะซึระ   :   บุตรีของยูงะโอะกับโทโนะจูโจ  ที่เก็นจิรับมาดูแลในฐานะ บุตรสาว  อายุ 22
อะคะชิโนะคิมิ  :  ภรรยาคนหนึ่งของเก็นจิ  อายุ  27
ซุเอะสึมุฮะนะ   :  องค์หญิงแห่งฮิตะจิ  ภรรยาคนหนึ่งของเก็นจิ
อุสึเซะมิ  :   อดีตภรรยาหม้ายของอิโยะโนะคะมิ  ปัจจุบันบวชเป็นชี  และอยู่ภายใต้ความดูแลของเก็นจิ
ยูงิริ  :  บุตรชายของเก็นจิกับอะโอะอิ  ตำแหน่งจูโจ ( พลโท )   อายุ 15
โคไบ  :  บุตรชายรองของโทโนะจูโจ
เรื่องย่อ

ปีใหม่มาเยือนคฤหาสน์โระคุโจ  โดยวันแรกของปีนั้นตรงกับวันชวดพอดี  เป็นเรื่องที่หาได้ยากและเป็นมงคล ทำให้บรรยากาศภายในคฤหาสน์ดูสดชื่นแจ่มใส  โดยเฉพาะในส่วนของเรือนวสันต์นั้น  งามเป็นพิเศษด้วยหมู่ดอกเหมยที่แย้มบานส่งกลิ่นกรุ่นกำจายไปทั่วบริเวณ   เก็นจิบรรจงแต่งกายอย่างงดงามที่สุดเพื่อเยี่ยมเยียนภรรยาและครอบครัวทุกคนอย่างเป็นทางการ  เนื่องในโอกาสขึ้นปีใหม่
เก็นจิไปพบมุระซะกิเป็นคนแรก  พวกเขาต่างแต่งโคลงกลอนแลกเปลี่ยนกัน  ขอให้รักของทั้งคู่นั้นมั่นคงยืนยาวชั่วนิรันดร์  เด็กๆในคฤหาสน์ต่างพากันถอนต้นสนที่เพิ่งงอกในสวนเล่นกันอย่างสนุกสนาน   ลำดับต่อมา  เก็นจิไปพบกับ ท่านหญิงน้อยอะคะชิบุตรี    เขาสังเกตเห็นของขวัญปีใหม่ที่อะคะชิโนะคิมิ  ส่งมาถึงบุตรีน้อยๆที่นางไม่มีโอกาสได้เลี้ยงดู  และขณะนี้เด็กหญิงน้อยอยู่ในความดูแลของมุระซะกิ    ของขวัญนั้นเป็นตะกร้าสานที่ประดับไว้ด้วยกิ่งสนประดิษฐ์ที่มีนกอุงุอิสุ( นกกระจิบญี่ปุ่น ) น้อยๆประดิษฐ์เกาะอยู่  ผูกไว้ด้วยคำกลอน
เมื่อเก็นจิได้อ่านคำกลอนนั้น  ยิ่งทำให้เขาเสียใจและรู้สึกผิดต่ออะคะชิโนะคิมิ  เพราะเขาได้พรากลูกน้อยออกจากอกนางมา  แม้นางจะเป็นมารดาแท้ๆแต่ด้วยศักดิ์ต่ำจึงไม่อาจเลี้ยงดูท่านหญิงน้อยให้เติบโตสมฐานะได้  จึงต้องปล่อยให้มุระซะกิ  เป็นมารดาเลี้ยงดูท่านหญิงน้อยแทน  ในยามนี้นางคงคิดถึงท่านหญิงน้อยมากเพราะไม่อาจเห็นหน้าค่าตากันเลย   เก็นจิจึงกล่าวกันท่านหญิงน้อยแห่งอะคะชิ  ให้นางตอบคำกลอนของมารดาด้วยตัวนางเอง
ต่อมาเก็นจิไปเยี่ยมฮะนะจิรุซะโตะ ที่เรือนคิมหันต์   เขาพูดคุยกับท่านหญิงดอกส้มอย่างสนิทสนมกลมเกลียวและผ่อนคลาย  หลังจากนั้นเก็นจิก็เข้าพบทะมะคะซึระ  ที่พำนักในเรือนคิมหันต์เช่นกัน   นางช่างงดงามที่ชุดสีดอกยะมะบุกิที่เขาเลือกสรรให้เป็นของขวัญปีใหม่  งามจนเขาอดฉงนใจไม่ได้ว่าจะปฏิบัติต่อนางเช่นบิดาได้นานเพียงไร
ท้ายสุด  เก็นจิไปพบอะคะชิโนะคิมิที่เรือนเหมันต์ในยามค่ำ  นางกำลังตื้นตันใจกับคำกลอนที่บุตรีตอบมา   เก็นจิพูดคุยกับนางอย่างสนิทสนมและค้างคืนอยู่ที่นั่นจนรุ่งเช้า
อีกสองสามวันให้หลัง  เก็นจิจึงไปเยี่ยมเยียนพบปะทุกคนได้จนถ้วนหน้า  ในวันสุดท้ายนั้น  เขาไปพบ ซุเอะสึมุฮะนะ  ที่พำนักอยู่ปีกตะวันออกของคฤหาสน์นิโจ  ถัดจากนั้นเขาเข้าพบ อุสึเซะมิ ซึ่งบวชเป็นชีหลังจากสามีเสียชีวิตลง และเขาก็พานางมาดูแลที่คฤหาสน์นิโจเช่นกัน  เก็นจินั้นไม่เคยลืมเลือนผู้คนที่เขาเคยมีความสัมพันธ์ด้วย  และเขาจะดูแลคนเหล่านั้นให้ดีที่สุดเท่าที่จะทำได้ไปตลอดชีวิต
เนะโนะฮิอะโซะบิโคะมัตสึฮิกิ

การละเล่นถอนต้นสนอ่อนที่เพิ่งงอก  หรือ  小松引き ( โคะมัตสึฮิกิ  Komatsuhiki ) เป็นการละเล่นในวันปีใหม่ที่ตรงกับกับวันราศึชวด ( 子の日, เนะโนะฮิ , the first day of the rat of the new year ) พอดี  ซึ่งถือว่าเป็นมงคล ที่ไม่มีบ่อยๆ มีขึ้นตั้งแต่สมัยเฮอัน  โดยขุนนางจะนิยมพากับออกท่องเที่ยวไปในภูเขา  เพื่อเพิ่มพลังหยินหยางสร้างมงคล  ในเรื่องตำนานเก็นจิ  ใบ ฮัตสีเนะ นี้เอง  ก็มีการกล่าวถึง โคะมัตสึฮิกิ เช่นกัน  ว่าบรรดาเด็กๆและคนหนุ่มสาวต่างพากันดึงต้นสนที่เพิ่งงอกออกมาทั้งรากกันอย่างสนุกสนาน  ต้นสนนั้นมีความหมายเป็นมงคลหมายถึงชีวิตที่ยืนยาว
ศึกษาเพิ่มเติม

Japanese Bush-warbler
นกอุงุอิสุ หรือ  Japanese Bush-warbler
ดอกเหมยขาว
ดอกยะมะบุกิ หรือ Kerria
เฟอร์กี้ (แก้ความกำกวม)

เฟอร์กี้ (Fergie) เป็นชื่อเล่น ที่นิยมใช้เรียกคนที่มีเชื้อสายสกอตแลนด์ นามสกุล เฟอร์กูสัน ซึ่งสามารถหมายถึง
อเล็กซ์ เฟอร์กูสัน อดีตนักฟุตบอลและผู้จัดการทีมฟุตบอลชาวสกอต
ซาราห์ มากาเร็ต เฟอร์กูสัน หรือ ซาราห์ ดัชเชสแห่งยอร์ก
เฟอร์กี้ หรือ สเตซี่ แอนน์ เฟอร์กูสัน นักร้องชาวอเมริกัน
เจ้าจอมมารดาจีน

| ท่าน เจ้าจอมมารดาจีน ท> จ.ว. |
| --- | --- |

เกิด: จีน 21 กุมภาพันธ์ พ.ศ. 2370
เสียชีวิต: 14 มิถุนายน พ.ศ. 2448 (78 ปี)
ชื่ออื่น: หม่อมจีน ลดาวัลย์ ณ อยุธยา
คู่สมรส: พระเจ้าบรมวงศ์เธอ กรมหมื่นภูมินทรภักดี
บุตร: พระอรรคชายาเธอ พระองค์เจ้าอุบลรัตนนารีนาค กรมขุนอรรควรราชกัลยา พระอรรคชายาเธอ พระองค์เจ้าเสาวภาคย์นารีรัตน์ พระวิมาดาเธอ พระองค์เจ้าสายสวลีภิรมย์ กรมพระสุทธาสินีนาฏ ปิยมหาราชปดิวรัดา
เจ้าจอมมารดาจีน (21 กุมภาพันธ์ พ.ศ. 2370 – 14 มิถุนายน พ.ศ. 2448)[ต้องการอ้างอิง] เป็นหม่อมในพระเจ้าบรมวงศ์เธอ กรมหมื่นภูมินทรภักดี เป็นพระชนนีของพระอรรคชายาเธอ พระองค์เจ้าอุบลรัตนนารีนาค กรมขุนอรรควรราชกัลยา พระอรรคชายาเธอ พระองค์เจ้าเสาวภาคย์นารีรัตน์ และพระวิมาดาเธอ พระองค์เจ้าสายสวลีภิรมย์ กรมพระสุทธาสินีนาฏ ปิยมหาราชปดิวรัดา ซึ่งทั้งหมดเป็นพระอรรคชายาในพระบาทสมเด็จพระจุลจอมเกล้าเจ้าอยู่หัว และยังเป็นขรัวยายของเจ้าฟ้า จึงได้รับเกียรติยศใช้คำนำหน้านามว่า เจ้าจอมมารดา เป็นกรณีพิเศษ
ประวัติ > ชีวิตตอนต้น

เจ้าจอมมารดาจีน มีบุรพชนเชื้อสายจีน สืบเชื้อสายมาถึงบิดาของท่านชื่อ "แส้" แต่ใช้แซ่อะไรไม่เป็นที่ทราบ กล่าวกันว่าเจ้าจอมมารดาจีนในวัยสาวนั้นเป็นหญิงงาม มีผิวขาวอมชมพู มีลักษณะใกล้เคียงกับพระวิมาดาเธอ พระองค์เจ้าสายสวลีภิรมย์ กรมพระสุทธาสินีนาฏ ปิยมหาราชปดิวรัดา ซึ่งเป็นบุตรสาว แต่ท่านมีร่างเล็กกว่า เจ้าจอมหม่อมราชวงศ์สดับ ในรัชกาลที่ 5 อธิบายถึงรูปพรรณของเจ้าจอมมารดาจีนไว้ว่า "...พระวิมาดาเธอฯ มีพระรูปพระโฉมเหมือนท่านเจ้าจอมมารดาจีนพระมารดาของท่านซึ่งสวยมาก ข้าพเจ้าเห็นท่านเมื่อชรามีผิวหนังเหี่ยวย่นตกกระแล้ว แต่กระนั้นหน้าท่านก็ยังสวยจิ้มลิ้มพริ้มเพราอยู่นักหนา ผิวก็สวยขาวแดง แต่ร่างเล็ก พระวิมาดาเธอฯ ท่านจำเริญพระกายกว่าจึงทำให้มีสง่าขึ้น..."